ᱢᱟᱫᱩᱨᱟᱭ

ᱢᱟᱫᱩᱨᱟᱭ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱤᱫᱴᱟᱹᱝ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱞᱟᱠᱪᱟᱨ ᱨᱟᱡᱽᱜᱟᱲ ᱠᱟᱱᱟ ᱟᱨ ᱢᱟᱫᱩᱨᱟᱭ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱟᱨ ᱛᱟᱢᱤᱞᱱᱟᱰᱩ ᱨᱮ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮ ᱔᱔ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱯᱟᱱᱰᱭᱟ ᱱᱟᱰᱩ ᱠᱟᱱᱟ ᱾ ᱵᱷᱮᱭᱜᱟᱭ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜ, ᱢᱟᱫᱩᱨᱟᱭ ᱵᱟᱨᱭᱟ ᱥᱟᱭ ᱥᱮᱨᱢᱟ ᱠᱷᱚᱱ ᱢᱤᱫ ᱢᱩᱬ ᱦᱚᱲ ᱠᱚ ᱵᱟᱥᱟᱜ ᱠᱟᱱᱟ ᱾

ᱚᱛᱱᱚᱜ

ᱦᱚᱲ ᱞᱮᱠᱷᱟ

ᱜᱚᱴᱟ ᱥᱤᱢᱟᱹ ᱞᱮᱠᱟᱛᱮ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱫᱩᱨᱟᱭ ᱱᱚᱜᱚᱨ ᱱᱤᱜᱟᱢ ᱨᱮ ᱦᱤᱡᱩᱜᱟᱦ ᱴᱚᱴᱷᱟ ᱨᱤᱱ ᱦᱚᱲ ᱮᱞ ᱑,᱐᱑᱗,᱘᱖᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱙᱙ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱥᱟᱶ, ᱙᱒᱙ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱫᱚ ᱟᱹᱰᱤ ᱰᱮᱦᱮᱨᱟ ᱾
 ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱮ ᱜᱩᱴ ᱑᱐᱐,᱓᱒᱔, ᱕᱑,᱔᱘᱕ ᱠᱚᱲᱟ ᱟᱨ ᱔᱘,᱘᱓᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱖.᱒᱗% ᱟᱨ ᱟᱹᱫᱤᱵᱟᱹᱥᱤ .᱓᱑% ᱠᱚ ᱛᱟᱦᱮᱸ ᱠᱟᱱᱟ ᱾ ᱗᱒.᱙᱙% ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱥᱟᱞᱟᱜ ᱵᱟᱨᱟ ᱵᱟᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱘᱑.᱙᱕% ᱛᱟᱦᱮᱸ ᱠᱟᱱᱟ ᱾
 ᱢᱟᱫᱩᱨᱟᱭ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱑᱔,᱖᱕,᱖᱒᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱟᱨ ᱛᱟᱢᱤᱞᱱᱟᱰᱩ ᱨᱮ ᱛᱤᱥᱟᱨ ᱟᱨ ᱥᱤᱧᱚᱛ ᱨᱮ ᱓᱑ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH 7, NH 45B, NH 208 ᱟᱨ NH 49 ᱢᱟᱫᱩᱨᱟᱭ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱥᱚᱦᱚᱨ ᱠᱷᱚᱱ ᱥᱮᱱᱚᱜᱟᱦ ᱯᱚᱱᱚᱛ ᱨᱟᱡᱽᱰᱟᱦᱟᱨ SH-33, SH-72, SH-72A, SH-73 ᱟᱨ SH-73A  ᱠᱟᱱᱟ ᱱᱚᱣᱟ ᱢᱟᱫᱩᱨᱟᱭ ᱦᱚᱱᱚᱛ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱮ ᱴᱷᱟᱶ ᱮ ᱡᱚᱲᱟᱣ ᱟᱠᱟᱱᱟ ᱾ ᱢᱟᱫᱩᱨᱟᱭ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱦᱚᱨ ᱮᱭᱟᱭ ᱥᱟᱨᱠᱤᱞ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾ 
ᱢᱟᱫᱩᱨᱟᱭ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱯᱚᱨᱤᱣᱚᱦᱚᱱ ᱱᱤᱜᱟᱢ (ᱢᱟᱫᱩᱨᱟᱭ) ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱢᱟᱫᱩᱨᱟᱭ, ᱰᱤᱝᱰᱤᱜᱩᱞ, ᱥᱤᱵᱽᱜᱚᱝᱜᱚᱭ, ᱛᱷᱮᱱᱤ, ᱵᱤᱨᱩᱫᱷᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱞᱚᱠᱟᱞ ᱟᱨ ᱤᱱᱴᱟᱨᱼᱥᱚᱦᱚᱨ ᱵᱟᱥ ᱯᱚᱨᱤᱣᱚᱦᱚᱱ ᱯᱨᱚᱵᱷᱤᱰ ᱟ ᱾ ᱢᱟᱫᱩᱨᱟᱭ ᱨᱮ ᱯᱮ ᱵᱟᱥ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ, ᱚᱠᱚᱭᱟᱜ ᱧᱩᱛᱩᱢ ᱠᱟᱱᱟ ᱮᱢ.ᱡᱤ.ᱟᱨ. ᱵᱟᱥ ᱥᱴᱮᱸᱰ ᱟᱨ ᱚᱨᱟᱯᱯᱟᱞᱟᱭᱚᱢ (ᱤᱱᱴᱟᱨ ᱥᱚᱦᱚᱨ ᱵᱟᱥ ᱞᱟᱹᱜᱤᱫ) ᱟᱨ ᱯᱮᱨᱤᱭᱟᱨ ᱵᱟᱥ ᱥᱴᱮᱸᱰ (ᱤᱱᱴᱨᱤ ᱥᱚᱦᱚᱨ ᱵᱟᱥ ᱞᱟᱹᱜᱤᱫ) ᱾ ᱳᱴᱚ ᱨᱤᱠᱥᱟ ᱑᱒,᱗᱕᱔ ᱜᱟᱱ ᱨᱟᱡᱤᱥᱴᱨᱤ ᱟᱠᱟᱱᱟ ᱯᱮᱭᱟᱼᱪᱟᱠᱟ ᱟᱜ ᱜᱟᱹᱰᱤ ᱢᱮᱱᱟᱜᱼᱟ, ᱱᱚᱣᱟ ᱥᱚᱦᱚᱨ ᱵᱷᱤᱛᱤᱨ ᱨᱮ ᱤᱫᱤ ᱞᱟᱹᱜᱤᱫ ᱛᱮ ᱵᱮᱯᱟᱨᱤ ᱞᱮᱠᱟᱛᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
 ᱥᱚᱨᱠᱟᱨ ᱤᱫᱤ ᱛᱮ ᱪᱟᱪᱞᱟᱜ ᱥᱚᱦᱚᱨ ᱵᱟᱥ ᱥᱟᱶᱛᱮ, ᱒᱓᱖ ᱜᱟᱱ ᱨᱟᱡᱤᱥᱴᱨᱤ ᱟᱠᱟᱱᱟ ᱯᱨᱟᱵᱷᱮᱴ ᱵᱟᱥ ᱱᱚᱣᱟ ᱞᱚᱠᱟᱞ ᱯᱚᱨᱤᱣᱚᱦᱚᱱ ᱮ ᱥᱟᱯᱚᱨᱴᱟ (Support) ᱾

ᱨᱮᱞ
ᱢᱟᱫᱩᱨᱟᱭ ᱡᱚᱸᱠᱥᱚᱱ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱮᱛᱚᱢ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱤᱫ ᱞᱟᱹᱠᱛᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱑᱐᱐ ᱵᱩᱸᱠᱤᱝ ᱥᱴᱮᱥᱚᱱ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾

ᱱᱚᱣᱟ ᱮᱛᱚᱢ ᱨᱮᱞᱣᱮ ᱨᱮᱱᱟᱜ ᱢᱟᱫᱩᱨᱟᱭ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
 ᱯᱩᱨᱟᱹ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱢᱟᱫᱩᱨᱟᱭ ᱡᱚᱲᱟᱣ ᱞᱟᱹᱜᱤᱫ ᱥᱚᱡᱷᱮ ᱴᱨᱮᱱ ᱢᱮᱱᱟᱜᱼᱟ ᱾

ᱯᱚᱱᱚᱛ ᱥᱚᱨᱠᱟᱨ ᱫᱚ ᱒᱐᱑᱑ ᱥᱟᱞ ᱨᱮ ᱢᱟᱫᱩᱨᱟᱭ ᱞᱟᱹᱜᱤᱫ ᱢᱤᱫᱴᱟᱝ ᱢᱚᱱᱚ ᱨᱮᱞ ᱯᱨᱚᱡᱮᱠᱴ ᱨᱮᱱᱟᱜ ᱴᱷᱟᱹᱣᱠᱟᱹ ᱠᱮᱫᱼᱟ, ᱱᱚᱣᱟ ᱯᱞᱟᱱ ᱥᱴᱮᱡᱽ ᱨᱮ ᱢᱮᱱᱟᱜᱼᱟ ᱾ 
ᱥᱚᱦᱚᱨ ᱥᱮᱵᱟ ᱟᱜ ᱜᱮᱞ ᱜᱚᱴᱟᱝ ᱮᱢᱟᱱ ᱩᱯ ᱥᱚᱦᱨᱤ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Recent Madurai  News by Press108
 Official government website of Madurai District
 Official website of Madurai Corporation


ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱛᱷᱚᱠ:World Digital Library
ᱛᱷᱚᱠ:Ancient Indian cities
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱞ
ᱛᱷᱚᱠ:Populated places established in the 3rd century BC
ᱛᱷᱚᱠ:3rd-century BC establishments in India